kk kk uk kk kk be kk kk be kk kk kk kk es ru en uk kk kk kk uk kk kk kk kk nap kk kk kk kk kk ru ru nap kk kk kk kk kk kk kk kk kk nap kk ky ru kk kk uk ru kk kk kk uk kk kk kk kk kk kk kk kk kk kk kk kk kk kk kk kk ru fr kk kk fr kk kk kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk fr en fr kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk en es es en kk kk tt kk ru kk kk ky ru kk kk kk de de kk kk kk kk kk kk kk
Ұлттық виза - Сыртқы істер министрлігі
Жақсы қызмет көрсету үшін бұл бет кукисті қолданады.
Ымдау тілі жаңа бетте ашу
мазмұны Іздеу сөзін енгізіңіз іздеу
Табылған іздеу нәтижелерінің саны: Сәйкес кілт сөздер табылған жоқ. Іздеу сөзін толық енгізіңіз.
Алматы қаласындағы Германия Федеративтік Республикасының Бас консулдығы
Виза және визамен елге кіру
Құжаттарды растау, апостиль қою, құжаттарды аудару, мұрағаттық анықтамалар
Шенген визасын рәсімдеуге қатысты жиі қойылатын сұрақтар
Ұлттық визаға қатысты жиі қойылатын сұрақтар
Ымдау тілі жаңа бетте ашу
Федералды сыртқы істер министрлігінің сайтына қош келдіңіз
90 күннен артық уақытқа берілетін ұзақ мерзімді виза
Германияға кірмес бұрын шектелген шот ашу
Сұхбат және өтінішті тапсыру
Виза беруден бас тарту
Сенбі, 11.06.2022, CET 00:00 бастап Германияға барлық COVID-19 кіру шектеулері уақытша алынып тасталды. Осы күннен бастап Қазақстаннан Германияға барлық туристік мақсатта (оның ішінде туристік және қонақ сапарлары) кіруге қайтадан рұқсат етілді. Енді Германияға кіру үшін вакцинацияны растау, сауығуды растау немесе тесттен өту растау қажет емес.
Нұр-Сұлтан және Алматы қалаларындағы Визаметрик визалық орталықтарында  Германияға барлық мақсаттар үшін Шенген визаларын қайта рәсімдеуге болады. Сұраныс көп болғандықтан, виза беруде кешігулер болуы мүмкін.
Виза алу үшін қажетті медициналық сақтандыру COVID-19 аруымен байланысты шығындарды жабуы керек екенін ескеріңіз.
Ұлттық виза белгілі бір мақсаттармен ұзақ тұруға арналған. Әдетте бұл 90 күнге, ал кейбір жағдайларда бір жылға дейін мерзімге беріледі.
Әдетте кіргеннен кейін Германияда тұруға рұқсат алу қажет.
Германияда ұзақ мерзімге тұруға сапарыңыз анықталғаннан кейін, өтінішіңізді дайындай бастаңыз. Визаны алу рәсімі бірнеше айға созылуы мүмкін.
Өтінішті дайындау үшін келесі үш қадамды орындау керек:
1-ші қадам: Отініштің формуляры
Өтініш формасын толтырып, екі данада басып шығарып және осы үшін берілген орындарға өтініш пен қолхатқа қол қойыңыз. Сіз электронды өтінішті неміс немесе ағылшын тілінде мына жерде  толтыра аласыз. Электронды өтінішті толтыру нұсқаулығымен мына жерде  танысуға болады.
2-ші қадам. Қажетті құжаттарды жинаңыз. Барлық құжаттарыңыз толық болу керектігіне назар аударыңыз. Құжаттар жетіспеген жағдайда, өтініш қабылданбауы мүмкін. Құжаттарды тек өтінішпен бірге тапсырыңыз. Өтініш берместен бұрын дипломатиялық өкілдіктерге құжаттарды жібермеңіз.
Мұнда Сіз сапарыңыздың мақсаттарына сәйкес қажетті құжаттарды таба аласыз.
Біз Сіздің сапарыңыздың мақсатына сәйкес жаднамаларды дайындадық.
Міндетті түрде назар аударыңыз
Электронды хат  арқылы хабарласуға келісім беру және өкіл тағайындау
Жаднама: Жоғары білім алу
Жаднама: Жоғарғы оқу орнына құжат тапсыру
Жаднама: Тілдік курс өтуге
Жаднама: Шетелдік кәсіби біліктілікті тану
Жаднама: Өтініш бергеннен кейін студенттерге жаднама
Жаднама: Жұмыс-/ оқу орнын іздестіруге арналған виза туралы ақпарат
Жаднама: Германияда кәсіптік білім алу үшін виза туралы ақпарат
Жаднама: Тәжірибеден өтуге арналған виза
Жаднама: ЕО көк картасы
Жаднама: Өз бетімен істеген іс-әрекетке арналған виза
Жаднама: Германияда ерікті ретінде қызмет атқару үшін виза
Мамандарға арналған жылдамдатылған рәсім туралы ақпарат
Германияға IT-маманы ретінде келген ақпарат
Жаднама: Ерлі-зайыптылардың қосылуына немесе некеге тұру мақсатында неміс тілін бастапқы дәрежеде меңгергені туралы ақпарат
Жаднама: Кәмелетке толмаған баланың отбасымен қосылуы
Жаднама: Аса ауыр жағдайларда берілетін виза
Жаднама: Германияға қайта кіру
Өтініш тапсыру үшін алдын ала жазылыңыз.
Студенттік визаларға өтініштер қабылдау үшін: егер неміс жоғары оқу орнын / мамандандырылған оқу орнын немесе жоғары оқу орнына дейінгі дайындық колледжіне оқуға қабылдау туралы шешім болса, Германия Федеративті Республикасының Алматыдағы Бас консулдығы 2021 жылдың сәуірінен Визаметрик серіктестік компаниясымен ынтымақтастықты бастайды. Ал, Германияның Нұр-Сұлтандағы елшілігі Визаметрик-пен ынтымақтастықты 2021 жылдың мамыр айында бастайды. Бұл компания Сіздің өтінішіңізді жіберуге көмектеседі және осы өтінішті тиісті дипломатиялық миссияға жібереді. Онда Сіздің өтінішіңіз қаралады және ол бойынша шешім қабылданады. Визаметрик орталығы Сіздің өтінішіңіздің нәтижесіне әсер етпейді және ол бойынша шешім қабылдамайды.
Визаметрик орталығы Сізге ұзақ кезексіз қысқа мерзім ішінде жазылуға мүмкіндік береді; Алынған қызмет ақысы - 29,54 евро (теңгемен төленеді). Сонымен қатар, Визаметрик орталығы қызметтердің басқа түрлерін де ұсынады (мысалы, биометриялық фотосурет түсіру мүмкіндігі, VIP қызметі және т.б.).
Дипломатиялық миссиялардың қадағалауымен Визаметрик серіктестік компаниясы Қазақстанда екі визаны қабылдау орталығын басқарады.
Егер Сіз Нұр-Сұлтандағы Елшіліктің әкімшілік ауданында  тұрақты тұратын болсаңыз, онда Сіз Нұр-Сұлтандағы виза орталығына өтініш беруіңіз керек.
Егер Сіз Алматыдағы Бас консулдықтың әкімшілік ауданында  тұрақты тұратын болсаңыз, онда Сіз Алматы қаласындағы визалық орталыққа жүгінуіңіз керек.
Виза орталығына жазылу үшін брондау ақысыз. Брондау жүйесі барлық клиенттерге қол жетімді. Атап айтқанда, туристік компаниялар мен басқа делдал агенттіктердің өтініштерді тіркеу жүйесіне арнайы қол жетімділігі жоқ. Дипломатиялық миссиялар Визаметрик компаниясынан бөлек басқа серіктес компаниялармен ынтымақтастық жасамайды.
Виза орталығының веб-сайтына сілтеме
Барлық басқа санаттар үшін Сіз өзіңіздің сұхбатыңызды Eлшіліктің  немесе Бас консулдықтың әкімшілік ауданында тұруыңызға байланысты Елшіліктің немесе Бас консулдықтың веб-сайты арқылы ғана бере аласыз.
Егер Сіз Елшіліктің әкімшілік аймақтарында  тұрсаңыз, онда Елшілікте қужат тапсыруға жазылыңыз.
Броньдауды өзіңіз немесе таңдаған адамыңыз кез келген уақытта және ақысыз жасай алады. Өзіңізбен бірге шығатын барлық адамдарды (кәмелетке толмаған балалармен қоса) жазуды ұмытпаңыз.
Нұр-Сұлтан қаласындағы елшілікке құжат тапсыру үшін сілтеме
Алматы қаласындағы Бас консулдық
Егер Сіз Алматыдағы Бас консулдықтың әкімшілік ауданында  тұрсаңыз, онда Бас консулдыққа құжат тапсыруға жазылыңыз: Алматы қаласындағы Бас консулдыққа құжат тапсыру үшін сілтеме
Броньдауды өзіңіз немесе таңдаған адамыңыз кез келген уақытта және ақысыз жасай алады. Өзіңізбен бірге шығатын барлық адамдарды (кәмелетке толмаған балалармен қоса) жазуды ұмытпаңыз.
Абай болыңыз: Алаяқ фирмалар!
Ұлттық визалар саласында біздің дипломатиялық өкілдіктер қызмет көрсетушілермен, делдалдармен  немесе басқа агенттіктермен жұмыс істемейді. Атап айтқанда, мұндай фирмалар біздің жазылу жүйемізге басымды қол жеткізуімен құқықтанылмайды және ешбір жағдайда визаны рәсімдеу процедурасына әсер ете алмайды. Сіздің өтінішіңізді қарастыру үшін төлемақы тек консулдық алым сомасында сұхбат кезінде дипломатиялық өкілдіктерінде жасалады. Өтініштер, жаднамалар және жазылу ақысыз қамтамасыз етіледі.
Бұғатталған шот жайында неміс тіліндегі ақпаратты мына жерден таба аласыз
Германияға кірмес бұрын шектелген шот ашу
Шектелген шот арқылы Сіз виза алуға өтініш берген кезде қаражатыңыздың жеткілікті екендігін растай аласыз.
Сіз шектелген шотты қай жерде ашқыңыз келетінін өзіңіз белгілей аласыз. Келесі шарттардың орындалуы маңызды:
Шектелген шотта Германияда болуға байланысты бүкіл шығыстардың барлық жоспарланған кезең ішінде жабылуына кепілдік беру үшін жеткілікті оң сальдо болуы керек. Бұл талап егер виза алу үшін өтініш беру / қарастыру барысында өтініш берушінің қосымша қаражаты расталмаған жағдайда ғана іске асады. Виза санатына байланысты қаражатты ағымдағы ставкаларын тиісті жаднамалардан таба аласыз.
Сіз ай сайын белгілі бір мөлшерде ғана шектелген шоттан қаражат ала аласыз. Виза санатына байланысты мөлшер туралы ақпаратты тиісті жаднамалардан табуға болады.
Шектелген шот мекеменің пайдасы үшін ашылғандықтан ол шотты жабу тек осы мекеменің келісімі арқылы жүзеге асырылады. Бұл мекеме - Германияның дипломатиялық өкілдігі болып табылады. Осы өкілдікте виза алуға берілген өтініш қаралады немесе өтініш беруші Германия Федеративті Республикасына келгеннен кейін бұл миссия шетелдіктерге арналған құзыретті мекеменің қарауына беріледі. Шектелген шот ашылған мекемеде оның шотқа қол жетімділігі жоқ.
Германия Федеративті Республикасы Сыртқы істер министрлігінің хабарлауынша, қазіргі уақытта Германияның бүкіл аумағында шектелген шоттар ашу бойынша келесі қаржылық ұйымдар өз қызметтерін ұсынады (тізім алфавиттік тәртіппен):
Сұхбат және өтінішті тапсыру
Әрбір өтініш берушінің өзі кәмелетке толмаған балалармен қоса болуы міндетті болып табылады.
Өтініш, дәл белгіленген уақытта келіп болыңыз. Дипломатиялық өкілдіктер жазылған уақытынан кешігіп келгендерді қабылдамауға құқылы.
Өтінішті Визаметрик виза орталығына жіберу үшін Сіз белгіленген уақытта виза орталығына келуіңіз керек. Бұл сұхбатта Сіз құжаттардың толық пакетін тапсырасыз, консулдық және қызмет ақысын төлейсіз, жоспарланған сапарға байланысты сұрақтарға жауап бересіз. Сонымен қатар, Сіздің фотосуреттеріңіз сканерленіп, саусақ іздеріңіз алынады.
Консулдық алымдардың тізімін біздің жалпы ақпарат парағымыздан таба аласыз. Виза орталығының қызмет ақысының мөлшерінің тізімін мына жерден таба аласыз.
Құжаттарды тапсырғаннан кейін Сізге іс нөмірі жазылған түбіртек келеді.
Егер құжаттарды тексеру барысында қосымша құжаттар сұралса, онда құжаттарыңыз тиісті түрде қосылуы үшін, міндетті түрде, істің нөмірін беруіңіз керек.
Құжаттарды қарастыру кезінде өкілдіктер қосымша құжаттар сұрауға құқылы.
Германия өкілдігі өтінішіңізді қарастырады және тиісті шешім қабылдайды. Бұл жағдайда Сіздің өтінішініздің құқықтық алғышарттарына сай келетіндігі тексеріледі. Қажет болған жағдайда шешімді қабылдауға Германияның басқа мекемелері тартылуы мүмкін. Сапардың мақсаттарына байланысты құжаттарды қарастыру үш айға дейін, ал кейбір ерекше жағдайларда тіпті ұзағырақ болуы мүмкін.
Сіздің өтінішіңіз бойынша шешім қабылданғаннан кейін дипломатиялық миссия немесе Визаметрик Сізбен байланысады. Дипломатиялық миссия немесе Визаметрик сонымен қатар қосымша құжаттар қажет болған жағдайда немесе Сіздің өтінішіңізді қарау кезінде сұрақтарыңыз болса Сізбен байланысады. Кейбір жағдайларда дипломатиялық өкілдікте (қайта) әңгімелесу қажет болуы мүмкін.
Қужаттарды тексеру барысында өтініштің ахуалына қатысты сұрақтарға жауап беру мүмкін емес екеніндігін дұрыс түсінуіңізді өтінеміз.
Қужаттарды тексеру мерзімі аяқталғаннан кейін: жауаптар өтініш берушінің өзіне немесе оның заңды өкіліне, сондай-ақ жазбаша сенімхаты бар сенім жүктелген тұлғаға   ғана беріледі.
Виза алудың барлық шарттары орындалғаннан кейін, өкілдік немесе Визаметрик Сізбен байланысады. Кіру визасын алу үшін төлқұжаттың түпнұсқасын, медициналық сақтандырудың түпнұсқасын + көшірмесін (төменгі өтемақысы 30 000 еуро, оның ішінде COVID-19 шығыны 30 000 еуро мен қамтылады және жарамдылық мерзімі 90 күн) ұсыну қажет.
Отбасының қосулуына, некеге тұруға немесе қоныс аударуға сапар шеккенде, қазақстандық шекара қызметі Қазақстан Республикасының көші-қон полициясынан алдын ала алынатын  «тұрақты тұру мақсатымен» шығуға рұқсатын талап етеді.
Егер шығуға рұқсат алу үшін көші-қон полициясы дипломатиялық өкілдік берген анықтаманы талап етсе, бұны дипломатиялық өкілдіктен  25 еуро төлеп, ала аласыз (төлем ағымдағы айырбастау курсы бойынша теңгемен жүргізіледі).
Дипломатиялық өкілдік немесе Визаметрик Сізге виза алу мүмкіндігі туралы хабарлағаннан кейін Сіз төлқұжат пен медициналық сақтандыруды алдын-ала жазылусыз өткізе аласыз және оны келесі жұмыс күні ала аласыз:
Төлқұжатты құжаттар тапсырылғаннан кейін алынған түбіртекті көрсету арқылы беріледі. Егер де төлқұжатыңызды өзіңіз ала алмасаңыз, Сіз үшін Сіздің өкіліңіз түбіртегіңіз бен қолыңыз қойылған сенімхат арқылы ала алады. Сенімхатты нотариус арқылы куәландыруға қажеті жоқ.
Сенімхаттың үлгісін осында көруге болады: Сенімхаттың үлгісі
Визаметрик орталығына жүгінген кезде, Елшілік немесе Бас консулдық Сіздің өтінішіңізді өңдеу аяқталғаннан кейін паспортыңызды Визаметрик орталығына өткізеді. Визаметрик паспортыңыздың дайын екендігі туралы хабарлайды. Паспорт алу туралы қосымша ақпаратты мына жерден таба аласыз.
Егер төлқұжатты оң шешім қабылданған күннен бастап үш айдан кейін визаға берген болсаңыз, онда құжаттар әдетте қайта тексеріледі. Бұл жағдайда виза беру уақыты созылады.
Төлқұжатыңызды алғаннан кейін визадағы мәліметті тексеріңіз. Атап айтқанда, фотосуретіңізді, аты-жөніңіздің жазылуын, визаның басталу және аяқталу мерзімін, кіруге рұқсат етілген саны мен тұруға болатын күндерінің санын тексеріңіз.
Егер Сіз визаңыздан қате тапсаңыз, онда дереу виза берген өкілдікпен немесе Сіз паспорт алған виза орталығымен хабарласуыңыз керек.
Виза беруден бас тарту
Егер Сіздің өтінішіңіз бойынша кері шешім қабылданса, Сіз Виза беруден бас тарту туралы хат аласыз. Хатта бас тартудың себептері көрсетіледі.
Егер шешіммен келіспесеңіз, апелляцияға немесе сот ісін жүргізуге болады. Қосымша ақпаратты осында көре аласыз
кері қайту: "Басты беті"
Федералдық Сыртқы істер министрлігінің веб-сайты Website
Мүмкіндігі шектеулі адамдарға арналған сайтқа қол жетімділік туралы ақпарат
Қол жетімділікке кедергі туралы хабарлау
© 1995 – 2022   Сыртқы істер министрлігі